Diari Oficial de la Generalitat Valenciana


Sumari del DOGV 9163, del 31-08-2021 (2021/8847)

RESOLUCIÓ de 16 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeix una beca vacant per a la realització de pràctiques professionals en la Direcció General d'Infància i Adolescència.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9163

Data del DOGV
:   31-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8847


Data del document
:   16-08-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 16 d'agost de 2021, de la Vicepresidència i Conselleria d'Igualtat i Polítiques Inclusives, per la qual es concedeix una beca vacant per a la realització de pràctiques professionals en la Direcció General d'Infància i Adolescència. [2021/8847]  
Mitjançant la Resolució de 23 de juliol de 2020, de la Vicepresidència i Conselleria d'Igualtat i Polítiques Inclusives (DOGV 8871, 31.07.2020), es van convocar dues beques per a la realització de pràctiques professionals en la Direcció General d'Infància i Adolescència, a l'empara de l'Ordre 3/2017, de 6 de juny, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques per a la realització de pràctiques professionals en la direcció general amb competència en matèria d'infància i adolescència (d'ara en avant, Ordre de bases).  
Mitjançant la Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives (DOGV 8965 02.12.20), es van concedir les dues beques convocades i es van constituir les borses de reserva per a eventuals vacants; Paula Gomis Navarro va resultar adjudicatària de la beca destinada a persones graduades o llicenciades en psicologia.  
El 29 de novembre de 2020, amb anterioritat a l'inici de les pràctiques professionals, Paula Gomis Navarro presenta una renúncia expressa a la beca, que és acceptada per la Resolució d'1 de desembre de 2020 de la directora general d'Infància i Adolescència.  
Mitjançant la Resolució de 16 de desembre de 2020, de la directora general d'Infància i Adolescència, es concedeix una beca per a la realització de pràctiques professionals en la Direcció General d'Infància i Adolescència, per al període de l'1 de gener de 2021 al 30 de novembre de 2021, a favor d'Irene De la Torre Giménez, amb DNI \*\*\*5971\*\*, seleccionada de la borsa de reserva per a beques professionals destinades a persones llicenciades o graduades en Psicologia, constituïda per la Resolució de 24 de novembre de 2020.  
Per la Resolució de 14 de juliol de 2021, de la directora general d'Infància i Adolescència, s'accepta la renúncia d'Irene De la Torre Giménez, a conseqüència de la renúncia presentada en data 9 de juliol de 2021 a la beca concedida amb efectes del dia 15 de juliol de 2021.  
  
L'article 18 de l'Ordre de bases regula la concessió de les beques en cas de renúncia en els següents termes: «Si alguna beca queda vacant abans que concloga el seu període de duració, a causa de renúncies, abandons, incompliment d'obligacions o qualsevol altra causa, es podrà concedir una nova beca, per període de gaudi restant. La concessió s'efectuarà seguint l'ordre de la borsa de reserva».  
En virtut de l'exposat i de conformitat amb el que s'estableix en l'article 9 del Decret 132/2009 i en l'article 11 de l'Ordre de bases, resolc:  
  
Primer  
Concedir a Joan Vicent Sánchez Ortí la beca vacant per a la realització de pràctiques professionals de persones graduades o llicenciades en Psicologia pel període comprés entre l'1 de setembre de 2021 i el 30 de novembre de 2021, tots dos inclusivament, amb les condicions establides en la Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen dues beques per a la realització de pràctiques professionals en la Direcció General d'Infància i Adolescència.  
  
Segon  
Ordenar la publicació de la present resolució en el Diari Oficial de la Generalitat Valenciana que tindrà els efectes de notificació, conforme disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos, a comptar des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se, potestativament, un recurs de reposició davant l'òrgan que la va dictar, en el termini d'un mes a comptar des de la data esmentada, tot això d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 d'agost de 2021.- La directora general d'Infància i Adolescència, p. d. (R 29.02.2016, de la vicepresidenta del Consell i consellera d'Igualtat i Polítiques Inclusives; DOGV 7736: 08.03.2016), p. a. (Resolució de la vicepresidenta i consellera d'Igualtat i Polítiques Inclusives de 22.07.2021): el sotssecretari: Daniel Mestre Cañón.